《虫豸诗。蟆子（三首）》
唐代·元稹

蟆子微於蚋，朝繁夜则无。毫端生羽翼，针喙噆肌肤。

暗毒应难免，羸形日渐枯。将身远相就，不敢恨非辜。

晦景权藏毒，明时敢噬人。不劳生诟怒，只足助酸辛。

隼眦看无物，蛇躯庇有鳞。天方刍狗我，甘与尔相亲。

有口深堪异，趋时讵可量。谁令通鼻息，何故辨馨香。

沉水来沧海，崇兰泛露光。那能枉焚爇，尔众我微茫。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。